ใช้ยา ยืดและนวดกล้ามเนื้อที่หลัง ใช้วิธีแก้ปวดอื่นๆ ที่ทำได้ที่บ้าน
หากคุณปวดท้องไม่หายซักที หรือวิธีอื่นๆ ไม่ช่วยให้คุณหายปวดหลัง ให้ซื้อยามากิน อย่างไรก็ตาม หากคุณยังคงไม่สบายตัวอีก ให้ไปปรึกษาแพทย์  กินยาไอบูโพรเฟน หรือยาลดการอักเสบที่ไม่มีสเตียรอยด์ (NSAID) อื่นๆ เพื่อลดอาการปวดหลัง  ยาแก้ปวดก็ใช้ได้กับอาการอื่นๆ ของอาการปวดประจำเดือน เช่น ปวดหัว ยาคุมกำเนิดมักมีฮอร์โมน และควบคุมประจำเดือนของผู้หญิง ฉะนั้นการกินยาคุมอาจช่วยลดอาการปวดที่เกิดจากประจำเดือนได้ ให้ปรึกษาแพทย์เรื่องการกินยา ซึ่งอาจทำให้คุณปวดหลังน้อยลงได้เช่นกัน  การกินยาในสัปดาห์ที่ไม่ต้องกินยา (pill-free week) ก็อาจช่วยลดอาการปวดหลังได้  คุณต้องมีใบสั่งยาเพื่อซื้อยาคุมกำเนิด ฉะนั้นคุณจะต้องนัดพบแพทย์เพื่อปรึกษาเรื่องตัวเลือกของคุณก่อน ข้อมูลบางแหล่งแนะนำให้ใช้ควินินเพื่อลดอาการเกร็งและปวด แต่ผู้เชี่ยวชาญทางการแพทย์เห็นตรงกันว่าควินินเป็นสารที่อันตราย และอาจส่งผลให้เกิดปัญหาสุขภาพมากมาย เช่น หัวใจเต้นผิดจังหวะ อาการคลื่นไส้ ปวดหัว และเสียงดังในหู นอกจากการเดินเล่นจะช่วยให้กล้ามเนื้อของคุณได้ขยับและยืด และช่วยให้คุณรู้สึกผ่อนคลายแล้ว ยังอาจช่วยลดอาการปวดได้อีกด้วย แต่คุณต้องเดินสบายๆ ไม่ให้มีแรงกระเทือนมาก กล้ามเนื้อจะได้ไม่เกร็งตัวมากขึ้นอีก  ให้ไปเดินเฉพาะในกรณีที่คุณสามารถไปเดินไหวเท่านั้น อย่าฝืนตัวเอง คุณอาจจะต้องยืดเส้นยืดสายซักหน่อยก่อนจะไปเดินได้ การเดินเล่นสบายๆ จะช่วยยืดกล้ามเนื้อของคุณได้ ให้แกว่งแขนไปมาเบาๆ และเดินก้าวยาวๆ เพื่อที่จะได้ยืดกล้ามเนื้อเต็มที่ การเล่นโยคะเบาๆ จะช่วยให้กล้ามเนื้อหลังที่เกร็งตัวได้ยืดออก ทำให้รู้สึกผ่อนคลายขึ้นได้ แค่ทำท่าสุนัขยืดลง (downward facing dog) ค้างไว้ขณะหายใจเข้าออก 10 ทีก็ช่วยลดอาการปวดได้แล้ว  พยายามเล่นโยคะท่าเบาๆ เพื่อยืดกล้ามเนื้อให้ตัวเองผ่อนคลาย โยคะประเภทฟื้นฟู (restorative yoga) หรือหยินโยคะ (yin yoga) จะช่วยทำให้กล้ามเนื้อได้ยืดตัวและซ่อมแซมตัวเอง ส่งผลให้ร่างกายรู้สึกผ่อนคลาย  หากคุณไม่มีเวลาเล่นโยคะเป็นเรื่องเป็นราว ก็ให้ทำท่าสุนัขยืดลง (downward facing dog) ค้างไว้ขณะหายใจเข้าออกลึกๆ 10 ครั้ง ชื่อภาษาสันสกฤตของท่านี้คือ Adho mukha savasana  ถือเป็นท่าโยคะพื้นฐานที่สำคัญ ซึ่งนอกจากจะช่วยยืดกล้ามเนื้อที่เกร็งอยู่แล้ว ยังช่วยให้จิตใจผ่อนคลายด้วย  ปรึกษาแพทย์ก่อนจะเริ่มเล่นโยคะ เพื่อให้มั่นใจว่าคุณแข็งแรงพอที่จะเล่นได้ การหายใจลึกๆ หรือที่เรียกกันว่าปราณยามะ เป็นวิธีธรรมชาติที่ช่วยทำให้คุณรู้สึกสดชื่น และช่วยสลายความตึงและเกร็งในกล้ามเนื้อหลังและมดลูกได้ การเพ่งความสนใจไปที่ลมหายใจจะช่วยให้คุณจัดการกับอาการปวดท้องประจำเดือนได้อย่างรวดเร็วและมีประสิทธิภาพ  การหายใจลึกๆ สามารถช่วยให้ร่างกายของคุณส่งออกซิเจนไปตามส่วนต่างๆ ช่วยลดอาการปวดท้องและปวดหลัง ให้หายใจเข้าออกอย่างเต็มปอดผ่านรูจมูก ยกตัวอย่างเช่น หายใจเข้านับ 1 ถึง 4 กลั้นหายใจค้างไว้นับ 1 ถึง 2 แล้วหายใจออกให้หมดปอดนับอีก 1 ถึง 4 คุณจะนับต่างไปจากนี้ก็ได้ แล้วแต่ความชำนาญของตัวเอง  คุณควรนั่งตัวตรง ดันไหล่ไปข้างหลัง อย่าให้ตัวงอ เพื่อที่จะได้หายใจได้อย่างมีประสิทธิภาพที่สุด หายใจช้าๆ อย่างสม่ำเสมอ เพ่งความสนใจไปที่ท้องของคุณ แขม่วพุงเพื่อขยายปอดและผนังทรวงอก หากคุณปวดหลัง ให้ลองยืดกล้ามเนื้อหลังส่วนล่าง มีวิธียืดอยู่ 2-3 วิธีที่อาจช่วยลดอาการเจ็บและปวดได้  นอนหงายราบไปกับพื้นแล้วงอเข่าให้ชิดอกเพื่อยืดกล้ามเนื้อหลังส่วนล่าง หากคุณนอนไม่ได้ คุณสามารถลดอาการปวดหลังส่วนล่างได้เหมือนกันโดยการยืนแล้วก้มตัวไปข้างหน้าเพื่อเอามือแตะนิ้วเท้า  อย่าพยายามฝืนหากทำไม่ไหว คุณควรค่อยๆ ยืดตัว ยืดมากขึ้นเฉพาะในกรณีที่ปวดท้องมากขึ้นเท่านั้น เดินไปเดินมาคั่นกลางระหว่างการยืดเพื่อให้รู้สึกผ่อนคลาย อาการปวดประจำเดือนทำให้กล้ามเนื้อหลังของคุณเปลี่ยนไปได้จริงๆ และการนวดก็จะช่วยกำจัดความเปลี่ยนแปลงนั้นได้ คุณจะได้รู้สึกผ่อนคลายกล้ามเนื้อ หมอนวดมืออาชีพจะรู้ได้ว่ากล้ามเนื้อของคุณเกร็งหรือแข็งตรงไหน แล้วก็นวดให้มันหายไป  ผลการวิจัยบางงานแสดงให้เห็นว่าการนวดช่วยลดความตึงของกล้ามเนื้อและลดอาการปวดได้  การนวดมีหลายประเภท การนวดแบบสวีดิช กับการนวดกล้ามเนื้อระดับลึก (deep-tissue massage) สามารถลดอาการปวดได้  คุณสามารถหาหมอนวดที่มีใบรับรองได้ผ่านอินเทอร์เน็ตหรือให้แพทย์แนะนำ  หากคุณไปหาหมอนวดมืออาชีพไม่ได้ ก็ให้นวดตัวเอง งานวิจัยบางงานพบว่าการฝังเข็มหรือการกดจุดช่วยลดอาการปวดประจำเดือนได้ ให้นัดไปหาหมอที่มีใบรับรองเพื่อลดอาการปวดหลังระหว่างมีประจำเดือน  การนวดกดจุดสามารถช่วยทำให้เลือดหมุนเวียนไปที่หลังและมดลูกเพิ่มขึ้น ซึ่งอาจลดอาการปวดได้  การกดจุดหรือฝังเข็มอาจช่วยทำให้สมองของคุณควบคุมการผลิตฮอร์โมนได้อย่างสมดุลขึ้น ซึ่งอาจช่วยลดอาการปวดที่เกิดระหว่างมีประจำเดือนได้ การใช้ความร้อนกับกล้ามเนื้อที่เกร็งตัวจะช่วยทำให้กล้ามเนื้อผ่อนคลาย และลดอาการปวดได้ มีตัวเลือกหลายอย่างที่คุณสามารถใช้ได้ เช่น แผ่นให้ความร้อน (heating pad) ครีมหรือเจลร้อน กระเป๋าน้ำร้อน ซึ่งล้วนช่วยลดความไม่สบายตัวของคุณได้  เติมน้ำร้อนใส่กระเป๋าน้ำร้อน หรือใช้แผ่นให้ความร้อน นำมาวางบนหลัง ครีมหรือเจล หรือแผ่นแปะให้ความร้อน ก็อาจช่วยลดความตึงของกล้ามเนื้อ และช่วยให้กล้ามเนื้อที่เกร็งตัวผ่อนคลายได้ คุณสามารถซื้อผลิตภัณฑ์เหล่านี้ได้ตามร้านขายยาทั่วไป นอนแช่น้ำอุ่นๆ เมื่อคุณปวดหลัง น้ำอุ่นจะช่วยให้กล้ามเนื้อที่แข็งเกร็งคลายตัว และยังอาจช่วยลดความตึงทั้งตัว ทำให้คุณรู้สึกผ่อนคลายได้ด้วย  เปิดน้ำให้อุณหภูมิอยู่ระหว่าง 36-40 องศาเซลเซียส น้ำจะได้ไม่ลวกผิว ให้ใช้ปรอทวัดอุณหภูมิของน้ำ  อ่างอาบน้ำที่เปิดน้ำวนได้จะช่วยลดอาการตึงได้ เพราะสายน้ำที่ฉีดออกมาจะช่วยนวดกล้ามเนื้อหลัง  ดีเกลือจะช่วยทำให้คุณผ่อนคลายและลดอาการปวดกล้ามเนื้อได้มากยิ่งขึ้น  หากคุณไม่มีอ่างอาบน้ำ ให้ใช้ฝักบัวหรือห้องอบไอน้ำ (steam room) ถึงแม้การวิจัยจะไม่ได้โยงการขาดน้ำกับการที่กล้ามเนื้อเกร็งตัว แต่ก็มีหลักฐานที่ทำให้เห็นว่าการดื่มน้ำไม่เพียงพออาจทำให้ปวดท้องได้ การดื่มน้ำให้พอตลอดวันอาจช่วยให้คุณเลี่ยงไม่ให้กล้ามเนื้อหลังบีบและเกร็งตัวได้  ดื่มน้ำก็เพียงพอที่จะทำให้ไม่ขาดน้ำแล้ว แต่หากคุณอยากได้เครื่องดื่มที่มีรสชาติหน่อย ก็ให้ดื่มเครื่องดื่มเกลือแร่หรือน้ำผลไม้ แค่ต้องดื่มกับน้ำเปล่าด้วยตลอดทั้งวัน  มีหลักฐานว่าน้ำชา โดยเฉพาะน้ำชาใบราสเบอร์รีแดง ช่วยลดอาการปวดได้ การวิจัยทางการแพทย์บางงานพบความเชื่อมโยงระหว่างระดับโพแทสเซียม แคลเซียม และแมกนีเซียมที่ต่ำ กับอาการปวดกล้ามเนื้อ หากคุณได้รับสารอาหารเหล่านี้เพียงพอ ก็อาจป้องกันไม่ให้ปวดหลังได้  ผลไม้อย่างเช่นกล้วยและส้ม เป็นแหล่งโพแทสเซียมที่ดี  คุณสามารถพบแมกนีเซียมได้ในข้าวกล้อง อัลมอนด์ และอาโวคาโด  ผลิตภัณฑ์ที่ทำจากนมอย่างเช่นโยเกิร์ตและเนยแข็ง และผักสีเขียวเข้มอย่างเช่นผักโขม เป็นแหล่งแคลเซียมที่ดี ลดปริมาณคาเฟอีนที่คุณบริโภค และเลี่ยงแอลกอฮอล์และบุหรี่หากเป็นไปได้ ทั้งสามสิ่งนี้อาจทำให้เส้นเลือดหดตัว หากคุณลดการบริโภคสิ่งเหล่านี้ระหว่างมีประจำเดือน คุณอาจลดอาการปวดเกร็งที่หลังได้  ลดการดื่มกาแฟและชาที่มีคาเฟอีนให้ได้มากที่สุดเท่าที่จะทำได้  คุณควรลดการบริโภคอาหารที่มีคาเฟอีนด้วย เช่น ช็อกโกแลต  หากเป็นไปได้ อย่าดื่มเครื่องดื่มแอลกอฮอล์ระหว่างมีประจำเดือน เพราะแอลกอฮอล์อาจทำให้เส้นเลือดหดตัว ทำให้คุณขาดน้ำ และทำให้คุณรู้สึกแย่ลงได้ หลีกเลี่ยงบุหรี่หากเป็นไปได้ ถ้าไม่ได้ ก็ให้เคี้ยวหมากฝรั่งนิโคติน หรือสูบบุหรี่ไฟฟ้าเพื่อลดปริมาณยาสูบที่คุณรับเข้าไป ท่านอนบางท่า หรือการนอนในเตียงที่ปูผ้าไว้ตึงเกินไป อาจทำให้กล้ามเนื้อเกร็งตัวบ่อยขึ้นและทำให้คุณปวดหลังกว่าเดิม ให้ดึงผ้าห่มและผ้าปูที่นอนออกให้มันไม่ตึงมาก และนอนตะแคงเพื่อลดอาการปวดหลังและการหดตัวของกล้ามเนื้อ  ลองพิจารณานอนโดยไม่มีผ้าปูที่นอนแบบไม่มียางรัดขอบ (flat sheet) เพราะผ้าปูแบบนี้อาจจำกัดการเคลื่อนไหวของคุณได้  ท่านอนที่ดีที่สุดในการลดความเสี่ยงที่กล้ามเนื้อจะเกร็งหรือปวดหลัง คือการนอนตะแคงโดยให้หัวเข่างอเล็กน้อย
กินยาแก้ปวด. ขอใบสั่งยาคุมกำเนิด. หลีกเลี่ยงควินิน. ออกไปเดิน. เล่นโยคะเบาๆ. ฝึกหายใจเข้าออกลึกๆ. ยืดหลัง. ไปนวดหรือนวดตัวเอง. ลองพิจารณาเรื่องการไปฝังเข็มหรือนวดกดจุด. ใช้ความร้อนเพื่อลดการเกร็งตัวของกล้ามเนื้อและอาการปวด. อาบน้ำอุ่น. ดื่มน้ำให้พอ. กินสารอาหารให้เพียงพอ. หลีกเลี่ยงคาเฟอีน แอลกอฮอล์ และบุหรี่. สร้างบรรยากาศในการนอนที่สบาย.
https://www.wikihow.com/Relieve-Menstrual-Back-Pain https://www.wikihow.com/Relieve-Menstrual-Back-Pain https://www.wikihow.com/Relieve-Menstrual-Back-Pain
Using Medical Treatments Stretching Out and Massaging Your Back Muscles Using Other Home Treatments